CELEX: 32016R0957
Language: lt
Date: 2016-03-09 00:00:00
Title: 2016 m. kovo 9 d. Komisijos deleguotasis reglamentas (ES) 2016/957, kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, susijusiais su tinkama tvarka, sistemomis ir procedūromis, taip pat pranešimo šablonais, naudotinais siekiant užkardyti ir nustatyti piktnaudžiavimo atvejus arba įtartinus pavedimus ar sandorius ir apie juos pranešti (Tekstas svarbus EEE)

17.6.2016   
            
            
               LT
            
            
               Europos Sąjungos oficialusis leidinys
            
            
               L 160/1
            
         KOMISIJOS DELEGUOTASIS REGLAMENTAS (ES) 2016/957
   2016 m. kovo 9 d.
   kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, susijusiais su tinkama tvarka, sistemomis ir procedūromis, taip pat pranešimo šablonais, naudotinais siekiant užkardyti ir nustatyti piktnaudžiavimo atvejus arba įtartinus pavedimus ar sandorius ir apie juos pranešti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 16 straipsnio 5 dalies trečią pastraipą,
   kadangi:
   
               (1)
            
            
               būtina nustatyti tinkamus reikalavimus dėl tvarkos, procedūrų ir sistemų, kurias rinkos dalyviai ir investicinės įmonės, valdantys prekybos vietą, ir bet kuris asmuo, profesionaliai organizuojantis ar vykdantis sandorius, turėtų nustatyti, kad galėtų pranešti apie pavedimus ir sandorius, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais pagal Reglamentą (ES) Nr. 596/2014. Tokie reikalavimai turėtų padėti užkardyti ir nustatyti piktnaudžiavimo rinka atvejus. Jie taip pat turėtų padėti užtikrinti, kad kompetentingoms institucijoms teikiami pranešimai būtų prasmingi, išsamūs ir naudingi. Siekiant užtikrinti, kad piktnaudžiavimas rinka būtų nustatomas veiksmingai, reikėtų nustatyti pavedimų ir sandorių stebėjimo sistemas. Pagal tokias sistemas turėtų būti numatyta žmogaus atliekama analizė, kurią atliktų tinkamai parengti darbuotojai. Piktnaudžiavimo rinka stebėjimo sistemos pagal iš anksto apibrėžtus parametrus turėtų galėti teikti įspėjimus, kad būtų galima atlikti tolesnę galimos prekybos vertybiniais popieriais naudojantis viešai neatskleista informacija, manipuliavimo rinka ar bandymo prekiauti vertybiniais popieriais naudojantis viešai neatskleista informacija ar manipuliuoti rinka analizę. Tikėtina, kad visas procesas turės būti tam tikru mastu automatizuotas;
            
         
               (2)
            
            
               siekiant sudaryti geresnes sąlygas ir paskatinti naudoti nuoseklų piktnaudžiavimo rinka prevencijos ir nustatymo metodą ir praktiką visoje Sąjungoje, reikėtų nustatyti išsamias nuostatas, kuriomis būtų suderintas pranešimų apie įtartinus pavedimus ir sandorius turinys, šablonas ir teikimo laikas;
            
         
               (3)
            
            
               asmenys, profesionaliai organizuojantys ar vykdantys sandorius, kurie užsiima algoritmine prekyba ir kuriems taikoma Europos Parlamento ir Tarybos direktyva 2014/65/ES (2), turėtų nustatyti ir palaikyti šiame reglamente ir Reglamente (ES) Nr. 596/2014 nurodytas sistemas, taip pat jiems ir toliau turėtų būti taikoma Direktyvos 2014/65/ES 17 straipsnio 1 dalis;
            
         
               (4)
            
            
               asmenys, profesionaliai organizuojantys ar vykdantys sandorius, turėtų galėti perduoti įtartinų pavedimų ir sandorių stebėjimo, nustatymo ir identifikavimo funkcijas grupėje arba perduoti duomenų analizės ir įspėjimų generavimo funkcijas, laikydamiesi atitinkamų sąlygų. Toks perdavimas turėtų suteikti galimybę dalytis ištekliais, centralizuotai rengti ir prižiūrėti stebėjimo sistemas ir kaupti pavedimų ir sandorių stebėjimo srities patirtį. Toks perdavimas neturėtų trukdyti kompetentingoms institucijoms bet kuriuo metu vertinti, ar asmens, kuriam perduotos funkcijos, sistemos, tvarka ir procedūros yra veiksmingos, kad būtų vykdoma prievolė stebėti ir nustatyti piktnaudžiavimą rinka. Prievolė pranešti, taip pat pareiga laikytis šio reglamento ir Reglamento (ES) Nr. 596/2014 16 straipsnio ir toliau turėtų būti taikoma funkcijas perduodančiam asmeniui;
            
         
               (5)
            
            
               prekybos vietos turėtų turėti tinkamas prekybos taisykles, kurios padėtų užkardyti prekybą vertybiniais popieriais naudojantis viešai neatskleista informacija ir manipuliavimą rinka arba bandymą prekiauti vertybiniais popieriais naudojantis viešai neatskleista informacija ar manipuliuoti rinka. Prekybos vietos taip pat turėtų turėti priemonių, kurios leistų peržiūrėti pavedimų knygą, kad būtų galima išanalizuoti prekybos sesijos veiksmus, kai vykdoma algoritminė prekyba, įskaitant didelio dažnio prekybą;
            
         
               (6)
            
            
               vienas suderintas šablonas, skirtas pranešimui apie įtartinus sandorius ir pavedimus (angl. suspicious transaction and order report, STOR) perduoti elektroninėmis priemonėmis, turėtų padėti laikytis šiame reglamente ir Reglamento (ES) Nr. 596/2014 16 straipsnyje išdėstytų reikalavimų rinkose, kuriose vis daugėja tarpvalstybinių pavedimų ir sandorių. Jis taip pat turėtų sudaryti geresnes sąlygas kompetentingoms institucijoms veiksmingai dalytis informacija apie įtartinus pavedimus ir sandorius tarpvalstybinių tyrimų metu;
            
         
               (7)
            
            
               šablone pateikti svarbios informacijos laukeliai, jei jie užpildyti aiškiai, išsamiai, objektyviai ir tiksliai, turėtų padėti kompetentingoms institucijoms nedelsiant įvertinti įtarimą ir imtis reikiamų veiksmų. Todėl šablonas turėtų suteikti galimybę pranešimą teikiantiems asmenims pateikti informaciją apie įtartinus pavedimus ir sandorius, kurią jie laiko svarbia, ir paaiškinti įtarimo priežastis. Šablonas taip pat turėtų suteikti galimybę pateikti asmens duomenis, kurie leistų identifikuoti su įtartinais pavedimais ir sandoriais susijusius asmenis ir padėtų kompetentingoms institucijoms atlikti tyrimus, kad būtų galima greitai išanalizuoti įtariamų asmenų prekybos elgseną ir nustatyti ryšius su asmenimis, susijusiais su kitais įtartinais sandoriais. Tokia informacija turėtų būti pateikta iš pat pradžių, kad nebūtų pakenkta tyrimo vientisumui dėl to, kad kompetentingai institucijai tyrimo metu vėl reikėtų kreiptis į STOR pateikusį asmenį. Ji turėtų apimti atitinkamų asmenų gimimo datą, adresą, informaciją apie asmens darbą ir sąskaitas, taip pat, kai taikoma, kliento identifikavimo kodą ir nacionalinį identifikavimo numerį;
            
         
               (8)
            
            
               kad STOR būtų lengviau pateikti, šablonas turėtų suteikti galimybę pridėti dokumentus ir medžiagą, kurie yra laikomi svarbiais pateiktam pranešimui pagrįsti, įskaitant galimybę tą informaciją pateikti kaip priedą, kuriame išvardijami su tuo pačiu pranešimu susiję pavedimai ar sandoriai ir detalizuojamos jų kainos ir apimtis;
            
         
               (9)
            
            
               rinkos dalyviai ir investicinės įmonės, valdantys prekybos vietą, ir asmenys, profesionaliai organizuojantys ar vykdantys sandorius, neturėtų pranešti apie visus gautus pavedimus ar sudarytus sandorius, kurie sukėlė vidinių įtarimų. Toks reikalavimas nederėtų su reikalavimu kiekvienu konkrečiu atveju įvertinti, ar įtarimas yra pagrįstas;
            
         
               (10)
            
            
               pranešimai apie įtartinus pavedimus ir sandorius turėtų būti teikiami atitinkamai kompetentingai institucijai nedelsiant, kai tik kyla pagrįstas įtarimas, kad tie pavedimai ar sandoriai gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais. Analizė, ar tam tikras pavedimas ar sandoris turi būti laikomas įtartinu, turėtų būti pagrįsta faktais, o ne spėlionėmis ar prielaidomis, ir turėtų būti atlikta kuo greičiau, kai tik tai praktiškai įmanoma. Delsimas pateikti pranešimą siekiant įtraukti daugiau įtartinų pavedimų ar sandorių yra nesuderinamas su prievole veikti nedelsiant, kai tik kyla pagrįstas įtarimas. Bet kokiu atveju galimybė pateikti STOR turėtų būti įvertinta kiekvieną kartą atskirai, siekiant nustatyti, ar teikiant vieną STOR galima pranešti apie kelis pavedimus ir sandorius. Be to, praktika, kai prieš pateikiant STOR laukiama, kol bus sukauptas tam tikras pranešimų skaičius, turėtų būti laikoma nesuderinama su reikalavimu pranešti nedelsiant;
            
         
               (11)
            
            
               tam tikromis aplinkybėmis pagrįstas įtarimas dėl prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka gali kilti praėjus tam tikram laikui po įtartinos veiklos dėl vėlesnių įvykių ar gautos informacijos. Tai neturėtų būti priežastis apie įtartiną veiklą nepranešti kompetentingai institucijai. Tomis specialiomis aplinkybėmis siekdamas įrodyti, kad laikosi pranešimo reikalavimų, pranešimą teikiantis asmuo turėtų sugebėti pagrįsti laiko tarpą nuo įtartinos veiklos vykdymo iki pagrįsto įtarimo dėl prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atsiradimo;
            
         
               (12)
            
            
               pateiktų STOR ir informacijos apie įtartinų pavedimų ir sandorių analizę, kurią atlikus STOR nepateiktas, išsaugojimas ir prieiga prie jų yra svarbi piktnaudžiavimo rinka nustatymo procedūrų dalis. Galimybė atkurti ir peržiūrėti dėl pateiktų STOR atliktą analizę, taip pat analizuotus įtartinus pavedimus ir sandorius, dėl kurių padaryta išvada, kad įtarimo priežastys nebuvo pagrįstos, padės asmenims, profesionaliai organizuojantiems ar vykdantiems sandorius, ir rinkos dalyviams ir investicinėms įmonėms, valdantiems prekybos vietą, priimti sprendimą nagrinėjant vėlesnius įtartinus pavedimus ar sandorius. Įtartinų pavedimų ir sandorių analizė, kurią atlikus STOR nepateiktas, padeda tiems asmenims tobulinti savo priežiūros sistemas ir nustatyti kartotinio elgesio modelius, kurie bendrai, juos vertinant kaip visumą, gali kelti pagrįstų įtarimų dėl prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka. Be to, minėti duomenys taip pat padės įrodyti, kad laikomasi šiame reglamente nustatytų reikalavimų, ir padės kompetentingoms institucijoms vykdyti priežiūros, tyrimo ir vykdymo užtikrinimo funkcijas pagal Reglamentą (ES) Nr. 596/2014;
            
         
               (13)
            
            
               pagal šį reglamentą asmens duomenys turėtų būti tvarkomi laikantis nacionalinių įstatymų ir kitų teisės aktų, kuriais į nacionalinę teisę perkelta Europos Parlamento ir Tarybos direktyva 95/46/EB (3);
            
         
               (14)
            
            
               šis reglamentas grindžiamas Europos vertybinių popierių ir rinkų institucijos Komisijai pateiktais techninių reguliavimo standartų projektais;
            
         
               (15)
            
            
               Europos vertybinių popierių ir rinkų institucija dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (4) 37 straipsnį, pateikti savo nuomonę;
            
         
               (16)
            
            
               siekiant užtikrinti sklandų finansų rinkų veikimą, šis reglamentas turi įsigalioti kuo skubiau, o juo nustatytos nuostatos turi būti taikomos nuo tos pačios datos kaip Reglamento (ES) Nr. 596/2014 nuostatos,
            
         PRIĖMĖ ŠĮ REGLAMENTĄ:
   1 straipsnis
   Apibrėžtys
   Šiame reglamente vartojamų terminų apibrėžtys:
   a)   pranešimas apie įtartinus sandorius ir pavedimus (STOR)– pagal Reglamento (ES) Nr. 596/2014 16 straipsnio 1 ir 2 dalis pateiktinas pranešimas apie įtartinus pavedimus ir sandorius, įskaitant bet kokį jų atšaukimą ar pakeitimą, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais;
   b)   elektroninės priemonės– elektroninė duomenų apdorojimo (įskaitant skaitmeninį glaudinimą), laikymo ir perdavimo laidais, radijo bangomis, taip pat naudojant optines technologijas arba bet kokias kitas elektromagnetines priemones, įranga;
   c)   grupė– grupė, kaip apibrėžta Europos Parlamento ir Tarybos direktyvos 2013/34/ES (5) 2 straipsnio 11 dalyje;
   d)   pavedimas– kiekvienas pavedimas, įskaitant kiekvieną kainos siūlymą, nepriklausomai nuo to, ar jo tikslas yra pavedimo pradinis pateikimas, pakeitimas, atnaujinimas ar atšaukimas, ir nepriklausomai nuo pavedimo rūšies.
   2 straipsnis
   Bendrieji reikalavimai
   1.   Asmenys, profesionaliai organizuojantys ar vykdantys sandorius, nustato ir palaiko tvarką, sistemas ir procedūras, kuriomis užtikrinamas:
   
               a)
            
            
               veiksmingas ir nuolatinis visų gautų ir perduotų pavedimų ir visų įvykdytų sandorių stebėjimas, siekiant nustatyti ir identifikuoti pavedimus ir sandorius, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais;
            
         
               b)
            
            
               STOR perdavimas kompetentingoms institucijoms laikantis šiame reglamente nustatytų reikalavimų ir naudojant priede nustatytą šabloną.
            
         2.   1 dalyje nurodytos prievolės taikomos pavedimams ir sandoriams, susijusiems su bet kokiomis finansinėmis priemonėmis, ir nepriklausomai nuo:
   
               a)
            
            
               įgaliojimų, kuriais naudojantis pateiktas pavedimas ar įvykdytas sandoris;
            
         
               b)
            
            
               susijusių klientų rūšių;
            
         
               c)
            
            
               to, ar pavedimai pateikti arba sandoriai įvykdyti prekybos vietoje, ar ne.
            
         3.   Rinkos dalyviai ir investicinės įmonės, valdantys prekybos vietą, nustato ir palaiko tvarką, sistemas ir procedūras, kuriomis užtikrinamas:
   
               a)
            
            
               veiksmingas ir nuolatinis visų gautų pavedimų ir visų įvykdytų sandorių stebėjimas, siekiant užkardyti, nustatyti ir identifikuoti prekybos vertybiniais popieriais naudojantis viešai neatskleista informacija, manipuliavimo rinka ir bandymo prekiauti vertybiniais popieriais naudojantis viešai neatskleista informacija ir manipuliuoti rinka atvejus;
            
         
               b)
            
            
               STOR perdavimas kompetentingoms institucijoms laikantis šiame reglamente nustatytų reikalavimų ir naudojant priede nustatytą šabloną.
            
         4.   3 dalyje nurodytos prievolės taikomos pavedimams ir sandoriams, susijusiems su bet kokiomis finansinėmis priemonėmis, ir nepriklausomai nuo:
   
               a)
            
            
               įgaliojimų, kuriais naudojantis pateiktas pavedimas ar įvykdytas sandoris;
            
         
               b)
            
            
               susijusių klientų rūšių.
            
         5.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, užtikrina, kad 1 ir 3 dalyse nurodyta tvarka, sistemos ir procedūros:
   
               a)
            
            
               būtų tinkamos ir proporcingos, atsižvelgiant į jų veiklos mastą, dydį ir pobūdį;
            
         
               b)
            
            
               būtų reguliariai (bent atliekant metinį auditą ir vidaus peržiūrą) vertinamos ir prireikus atnaujinamos;
            
         
               c)
            
            
               būtų aiškiai raštu įformintos dokumentais, įskaitant bet kokius jų pakeitimus ar atnaujinimus, siekiant laikytis šio reglamento, ir kad dokumentais įforminta informacija būtų saugoma penkerius metus.
            
         Pirmoje pastraipoje nurodyti asmenys kompetentingos institucijos prašymu jai pateikia tos pastraipos b ir c punktuose nurodytą informaciją.
   3 straipsnis
   Prevencija, stebėjimas ir nustatymas
   1.   2 straipsnio 1 ir 3 dalyse nurodyta tvarka, sistemos ir procedūros:
   
               a)
            
            
               leidžia atlikti individualią ir lyginamąją kiekvieno įvykdyto sandorio ir pateikto, pakeisto, atšaukto ar atmesto pavedimo prekybos vietos sistemose, o asmenų, profesionaliai organizuojančių ar vykdančių sandorius, atveju – taip pat ne prekybos vietoje, analizę;
            
         
               b)
            
            
               teikia įspėjimus, rodančius veiksmus, kuriuos reikia papildomai analizuoti, siekiant nustatyti galimą prekybą vertybiniais popieriais naudojantis viešai neatskleista informacija ar manipuliavimą rinka arba bandymą prekiauti vertybiniais popieriais naudojantis viešai neatskleista informacija ar manipuliuoti rinka;
            
         
               c)
            
            
               apima atitinkamų asmenų vykdytą visų rūšių prekybos veiklą.
            
         2.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, kompetentingos institucijos prašymu jai pateikia informaciją, kad įrodytų savo sistemų tinkamumą ir proporcingumą, atsižvelgiant į jų veiklos mastą, dydį ir pobūdį, įskaitant informaciją apie tokių sistemų automatizavimo lygį.
   3.   Rinkos dalyviai ir investicinės įmonės, valdantys prekybos vietą, tokiu lygiu, kuris yra tinkamas ir proporcingas, atsižvelgiant į jų veiklos mastą, dydį ir pobūdį, naudoja programinės įrangos sistemas ir nustato procedūras, kurios padeda užkardyti ir nustatyti prekybą vertybiniais popieriais naudojantis viešai neatskleista informacija, manipuliavimą rinka arba bandymą prekiauti vertybiniais popieriais naudojantis viešai neatskleista informacija ar manipuliuoti rinka.
   Pirmoje pastraipoje nurodytos sistemos ir procedūros apima programinę įrangą, kuri leidžia atlikti atidėtą automatinį nuskaitymą, peržiūrėti ir analizuoti pavedimų knygos duomenis ir kurios pajėgumas yra pakankamas, kad ji galėtų veikti algoritminės prekybos aplinkoje.
   4.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, nustato ir palaiko tvarką ir procedūras, kuriomis užtikrinama tinkamo lygio žmogaus atliekama analizė stebint, nustatant ir identifikuojant sandorius ir pavedimus, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais.
   5.   Rinkos dalyviai ir investicinės įmonės, valdantys prekybos vietą, nustato ir palaiko tvarką ir procedūras, kuriomis taip pat užtikrinama tinkamo lygio žmogaus atliekama analizė užkardant prekybą vertybiniais popieriais naudojantis viešai neatskleista informacija, manipuliavimą rinka arba bandymą prekiauti vertybiniais popieriais naudojantis viešai neatskleista informacija ar manipuliuoti rinka.
   6.   Asmuo, profesionaliai organizuojantis ar vykdantis sandorius, pagal rašytinį susitarimą turi teisę perduoti tai pačiai grupei priklausančiam juridiniam asmeniui sandorių ir pavedimų, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, stebėjimo, nustatymo ir identifikavimo funkcijas. Tas funkcijas perduodantis asmuo lieka visiškai atsakingas už visų savo prievolių pagal šį reglamentą ir Reglamento (ES) Nr. 596/2014 16 straipsnį vykdymą ir užtikrina, kad susitarimas būtų aiškiai įformintas dokumentais ir kad būtų paskirtos užduotys ir pareigos ir dėl jų susitarta, taip pat kad būtų nustatyta funkcijų perdavimo trukmė.
   7.   Asmuo, profesionaliai organizuojantis ar vykdantis sandorius, rašytiniu susitarimu gali trečiajai šaliai (toliau – paslaugų teikėjas) perduoti duomenų (įskaitant pavedimų ir sandorių duomenis) analizės funkcijas ir įspėjimų, būtinų tokiam asmeniui, kad būtų galima stebėti, nustatyti ir identifikuoti pavedimus ir sandorius, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, generavimo funkcijas. Tas funkcijas perduodantis asmuo lieka visiškai atsakingas už visų savo prievolių pagal šį reglamentą ir Reglamento (ES) Nr. 596/2014 16 straipsnį vykdymą ir nuolat laikosi šių sąlygų:
   
               a)
            
            
               išlaiko ekspertinę patirtį ir išteklius, būtinus siekiant nuolat vertinti teikiamų paslaugų kokybę ir paslaugų teikėjų organizacinį tinkamumą, prižiūrėti perduotas paslaugas ir valdyti su tų funkcijų perdavimu siejamą riziką;
            
         
               b)
            
            
               turi tiesioginę prieigą prie visos svarbios informacijos, susijusios su duomenų analize ir įspėjimų generavimu.
            
         Rašytiniame susitarime pateikiamas pirmoje pastraipoje nurodyto funkcijas perduodančio asmens ir paslaugų teikėjo teisių ir pareigų aprašymas. Jame taip pat išdėstomos priežastys, dėl kurių funkcijas perduodantis asmuo gali nutraukti tokį susitarimą.
   8.   Pagal 2 straipsnio 1 ir 3 dalyse nurodytą tvarką ir procedūras asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, penkerius metus saugo dokumentais įformintą informaciją apie atliktą analizę, susijusią su pavedimais ir sandoriais, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, ir STOR pateikimo arba nepateikimo priežastis. Ta informacija pateikiama kompetentingai institucijai, jei ji paprašo.
   Pirmoje pastraipoje nurodyti asmenys užtikrina, kad 2 straipsnio 1 ir 3 dalyse nurodyta tvarka ir procedūromis būtų garantuojamas ir išlaikomas pirmoje pastraipoje nurodytos informacijos konfidencialumas.
   4 straipsnis
   Mokymai
   1.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, organizuoja ir rengia veiksmingus ir išsamius mokymus darbuotojams, dalyvaujantiems stebint, nustatant ir identifikuojant pavedimus ir sandorius, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, taip pat darbuotojams, dalyvaujantiems tvarkant pavedimus ir sandorius. Tokie mokymai rengiami reguliariai ir yra tinkami ir proporcingi, atsižvelgiant į veiklos mastą, dydį ir pobūdį.
   2.   Rinkos dalyviai ir investicinės įmonės, valdantys prekybos vietą, taip pat rengia 1 dalyje nurodytus mokymus asmenims, dalyvaujantiems užkardant prekybą vertybiniais popieriais naudojantis viešai neatskleista informacija, manipuliavimą rinka arba bandymą prekiauti vertybiniais popieriais naudojantis viešai neatskleista informacija ar manipuliuoti rinka.
   5 straipsnis
   Pranešimo prievolės
   1.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, nustato ir palaiko veiksmingą tvarką, sistemas ir procedūras, kurios STOR pateikimo tikslu suteikia jiems galimybę įvertinti, ar sandoriai arba pavedimai gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais. Ta tvarka, sistemomis ir procedūromis deramai atsižvelgiama į elementus, kurie yra laikomi prekyba vertybiniais popieriais naudojantis viešai neatskleista informacija ar manipuliavimu rinka arba bandymu tai daryti pagal Reglamento (ES) Nr. 596/2014 8 ir 12 straipsnius, ir į nebaigtiniame sąraše pateiktus manipuliavimo rinka rodiklius, nurodytus to reglamento I priede, kaip išsamiau patikslinta Komisijos deleguotajame reglamente (ES) 2016/522 (6).
   2.   Visi 1 dalyje nurodyti asmenys, dalyvaujantys tvarkant tą patį pavedimą ar sandorį, privalo įvertinti, ar pateikti STOR.
   3.   1 dalyje nurodyti asmenys užtikrina, kad STOR pateikta informacija būtų pagrįsta faktais ir analize, atsižvelgus į visą turimą informaciją.
   4.   1 dalyje nurodyti asmenys nustato procedūras, skirtas užtikrinti, kad asmuo, dėl kurio teikiamas STOR, ir bet kuris kitas asmuo, kuris neturi žinoti apie STOR pateikimą dėl savo funkcijų ar pareigų pranešimą teikiančiame subjekte, nebūtų informuojamas apie tai, kad kompetentingai institucijai pateiktas ar bus pateiktas STOR arba kad jį ketinama pateikti.
   5.   1 dalyje nurodyti asmenys pildydami STOR neinformuoja apie tai asmens, dėl kurio teikiamas STOR, ar bet kurio kito asmens, kuris neturi žinoti, kad STOR bus pateiktas, visų pirma neteikia informacijos, susijusios su asmeniu, dėl kurio teikiamas STOR, prašymų, kad galėtų užpildyti tam tikrus laukelius.
   6 straipsnis
   STOR pateikimo laikas
   1.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, užtikrina, kad būtų nustatyta veiksminga tvarka, sistemos ir procedūros, leidžiančios pateikti STOR nedelsiant, kai tik kyla pagrįstas įtarimas dėl prekybos vertybiniais popieriais naudojantis viešai neatskleista informacija ar manipuliavimo rinka arba bandymo tai daryti, pagal Reglamento (ES) Nr. 596/2014 16 straipsnio 1 ir 2 dalis.
   2.   Pagal 1 dalyje nurodytą tvarką, sistemas ir procedūras suteikiama galimybė pateikti STOR dėl praeityje įvykdytų sandorių ir pavedimų, jei kyla įtarimų atsižvelgiant į vėlesnius įvykius ar informaciją.
   Tokiais atvejais asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, kompetentingai institucijai teikiamame STOR paaiškina, kodėl nuo įtariamo pažeidimo iki STOR pateikimo susidarė laiko tarpas, remdamiesi specialiomis atvejo aplinkybėmis.
   3.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, kompetentingai institucijai pateikia visą svarbią papildomą informaciją, kurią jie sužino po pirminio STOR pateikimo, taip pat pateikia visą kompetentingos institucijos prašomą informaciją ar dokumentus.
   7 straipsnis
   STOR turinys
   1.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, teikia STOR naudodami priede pateiktą šabloną.
   2.   STOR teikiantys 1 dalyje nurodyti asmenys aiškiai ir tiksliai užpildo laukelius, susijusius su pavedimais ar sandoriais, apie kuriuos pranešama. STOR pateikiama bent ši informacija:
   
               a)
            
            
               STOR teikiančio asmens identifikavimo duomenys, o asmenų, profesionaliai organizuojančių ar vykdančių sandorius, atveju – taip pat įgaliojimai, kuriais naudodamasis veikia STOR teikiantis asmuo, visų pirma kai vykdo sandorius savo sąskaita arba pavedimus trečiųjų šalių vardu;
            
         
               b)
            
            
               pavedimo ar sandorio aprašas, įskaitant:
               
                           i)
                        
                        
                           pavedimo rūšį ir sandorio rūšį, visų pirma didelio masto tiesioginės prekybos atveju, ir kur veikla vykdyta;
                        
                     
                           ii)
                        
                        
                           kainą ir apimtį;
                        
                     
         
               c)
            
            
               priežastys, dėl kurių įtariama, kad pavedimas ar sandoris gali būti laikomas prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atveju;
            
         
               d)
            
            
               bet kokio asmens, susijusio su pavedimu ar sandoriu, kuris gali būti laikomas prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atveju, įskaitant asmenį, kuris pateikė ar įvykdė pavedimą, ir asmenį, kurio vardu pavedimas pateiktas ar įvykdytas, identifikavimo priemonės;
            
         
               e)
            
            
               bet kokia kita informacija ir patvirtinamieji dokumentai, kurie gali būti svarbūs kompetentingai institucijai, kad ji galėtų nustatyti ir tirti prekybos vertybiniais popieriais naudojantis viešai neatskleista informacija, manipuliavimo rinka ir bandymo prekiauti vertybiniais popieriais naudojantis viešai neatskleista informacija bei manipuliuoti rinka atvejus ir užtikrinti vykdymą.
            
         8 straipsnis
   Perdavimo priemonės
   1.   Asmenys, profesionaliai organizuojantys ar vykdantys sandorius, ir rinkos dalyviai ir investicinės įmonės, valdantys prekybos vietą, pateikia STOR, įskaitant visus patvirtinamuosius dokumentus ar priedus, Reglamento (ES) Nr. 596/2014 16 straipsnio 1 ir 3 dalyse nurodytai kompetentingai institucijai naudodami tos kompetentingos institucijos nurodytas elektronines priemones.
   2.   1 dalyje nurodytas elektronines priemones kompetentingos institucijos paskelbia savo interneto svetainėje. Tomis elektroninėmis priemonėmis užtikrinama, kad perduodant informaciją būtų išlaikytas jos išsamumas, vientisumas ir konfidencialumas.
   9 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. liepos 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 1.
   
      (2)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).
   
      (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).
   
      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/77/EB (OL L 331, 2010 12 15, p. 84).
   
      (5)  2013 m. birželio 26 d. Europos Parlamento ir Tarybos direktyva 2013/34/ES dėl tam tikrų rūšių įmonių metinių finansinių ataskaitų, konsoliduotųjų finansinių ataskaitų ir susijusių pranešimų, kuria iš dalies keičiama Europos Parlamento ir Tarybos direktyva 2006/43/EB ir panaikinamos Tarybos direktyvos 78/660/EEB ir 83/349/EEB (OL L 182, 2013 6 29, p. 19).
   
      (6)  2015 m. gruodžio 17 d. Komisijos deleguotasis reglamentas (ES) 2016/522…, kuriuo papildomos Europos Parlamento ir Tarybos reglamento (ES) Nr. 596/2014 nuostatos dėl tam tikroms trečiųjų šalių valstybės institucijoms ir centriniams bankams taikomos išimties, manipuliavimo rinka požymių, ribų, nuo kurių informacija turi būti atskleidžiama, kompetentingos institucijos, kuriai pranešama apie informacijos atskleidimo atidėjimą, leidimo prekiauti draudimo laikotarpiais ir vadovų sandorių, apie kuriuos reikia pranešti, rūšių (OL L 88, 2016 4 5, p. 1).
   
      PRIEDAS
      
         STOR šablonas
      
      1 SKYRIUS.   STOR TEIKIANČIO SUBJEKTO (ASMENS) TAPATYBĖ
               
            
                  
                     Asmenys, profesionaliai organizuojantys ar vykdantys sandorius/Rinkos dalyviai ir investicinės įmonės, valdantys prekybos vietą (nurodyti kiekvienu atveju):
                  
               
            
                  Fizinio asmens vardas ir pavardė
               
               
                  [Fizinio asmens, atsakingo už STOR pateikimą pranešimą teikiančiame subjekte, vardas (-ai) ir pavardė (-ės)]
               
            
                  Pareigos pranešimą teikiančiame subjekte
               
               
                  [Fizinio asmens, atsakingo už STOR pateikimą pranešimą teikiančiame subjekte, pareigos]
               
            
                  Pranešimą teikiančio subjekto pavadinimas
               
               
                  [Visas pranešimą teikiančio subjekto pavadinimas, juridinių asmenų atveju įskaitant:
                  
                              —
                           
                           
                              teisinę formą, kaip numatyta šalies, pagal kurios teisę jis įsteigtas, registre, kai taikoma, ir
                           
                        
                              —
                           
                           
                              juridinio asmens identifikatorių (LEI) pagal ISO 17442, kai taikoma.]
                           
                        
            
                  Pranešimą teikiančio subjekto adresas
               
               
                  [Visas adresas (pvz., gatvė, namo numeris, pašto kodas, miestas, valstija arba provincija) ir šalis]
               
            
                  Subjekto įgaliojimai, susiję su pavedimais ar sandoriais, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais
               
               
                  [Įgaliojimų, susijusių su pavedimu (-ais) ar sandoriu (-iais), kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, kuriais naudodamasis pranešimą teikiantis subjektas veikė, pvz., pavedimų vykdymas klientų vardu, sandorių vykdymas savo sąskaita, prekybos vietos valdymas, sistemingai sandorius savo viduje sudarantis tarpininkas)]
               
            
                  Pranešimą teikiančio subjekto prekybos veiklos rūšis (rinkos formavimas, arbitražas ir t. t.) ir priemonių, kuriomis jis prekiauja, rūšis (vertybiniai popieriai, išvestinės finansinės priemonės ir t. t.)]
               
               
                  (Jei yra)
               
            
                  Ryšys su asmeniu, dėl kurio teikiamas STOR
               
               
                  [Įmonės, sutartinių ar organizacinių susitarimų ar aplinkybių arba ryšių aprašymas]
               
            
                  Kontaktinis asmuo, kurio galima prašyti papildomos informacijos
               
               
                  [Asmuo pranešimą teikiančiame subjekte, į kurį galima kreiptis dėl papildomos informacijos, susijusios su šiuo pranešimu, (pvz., atitikties užtikrinimo pareigūnas) ir atitinkami kontaktiniai duomenys:
                  
                              —
                           
                           
                              vardas (-ai) ir pavardė (-ės);
                           
                        
                              —
                           
                           
                              kontaktinio asmens pareigos pranešimą teikiančiame subjekte;
                           
                        
                              —
                           
                           
                              darbo elektroninio pašto adresas.]
                           
                        
            2 SKYRIUS.   SANDORIS/PAVEDIMAS
               
            
                  Finansinės priemonės aprašas:
               
               
                  [Aprašyti STOR aptariamą finansinę priemonę, pateikiant:
                  
                              —
                           
                           
                              nesutrumpintą finansinės priemonės pavadinimą ar aprašą;
                           
                        
                              —
                           
                           
                              priemonės identifikavimo kodą, kaip apibrėžta Komisijos deleguotajame reglamente, priimtame pagal Reglamento (ES) Nr. 600/2014 26 straipsnį, kai taikoma, arba kitus kodus;
                           
                        
                              —
                           
                           
                              finansinės priemonės rūšį pagal finansinei priemonei klasifikuoti taikomą sistemą ir susijusį kodą (ISO 10962 finansinių priemonių klasifikavimo (CFI) kodą).]
                           
                        [Pavedimų ir sandorių, susijusių su ne biržos išvestinėmis finansinės priemonėmis, papildomi elementai
                  (Toliau pateiktas duomenų sąrašas nebaigtinis)
                  
                              —
                           
                           
                              Nurodyti ne biržos išvestinės finansinės priemonės rūšį (pvz., susitarimai dėl skirtumų (CFD), apsikeitimo sandoriai, kredito įsipareigojimų neįvykdymo apsikeitimo sandoriai (CDS) ir ne biržos pasirinkimo sandoriai), naudojant Komisijos įgyvendinimo reglamento (ES) Nr. 1247/2012 4 straipsnio 3 dalies b punkte nurodytas rūšis.
                           
                        
                              —
                           
                           
                              Aprašyti ne biržos išvestinės finansinės priemonės ypatybes, įskaitant bent toliau nurodytas ypatybes, jei tinka konkrečiai išvestinių finansinių priemonių rūšiai:
                              
                                          —
                                       
                                       
                                          nominali suma (nominalioji vertė);
                                       
                                    
                                          —
                                       
                                       
                                          valiuta, kuria išreikšta kaina;
                                       
                                    
                                          —
                                       
                                       
                                          termino data;
                                       
                                    
                                          —
                                       
                                       
                                          priedas (kainos);
                                       
                                    
                                          —
                                       
                                       
                                          palūkanų norma.
                                       
                                    
                        
                              —
                           
                           
                              Aprašyti bent toliau nurodytus dalykus, jei tinka konkrečiai ne biržos išvestinių finansinių priemonių rūšiai:
                              
                                          —
                                       
                                       
                                          pagrindinės finansinės priemonės marža, išankstinis mokėjimas ir nominalus dydis ar vertė;
                                       
                                    
                                          —
                                       
                                       
                                          sandorio sąlygos, tokios kaip vykdymo kaina, sutarties sąlygos (pvz., pirkimo ir pardavimo kainų skirtumo lažybų (angl. spread bet) sandorių kiekvieno kainos pokyčio pelnas arba nuostolis).
                                       
                                    
                        
                              —
                           
                           
                              Aprašyti ne biržos išvestinės finansinės priemonės pagrindinę finansinę priemonę, pateikiant:
                              
                                          —
                                       
                                       
                                          nesutrumpintą pagrindinės finansinės priemonės pavadinimą ar finansinės priemonės aprašą;
                                       
                                    
                                          —
                                       
                                       
                                          priemonės identifikavimo kodą, kaip apibrėžta Komisijos deleguotajame reglamente, kuris turi būti priimtas pagal Reglamento (ES) Nr. 600/2014 26 straipsnį, kai taikoma, arba kitus kodus;
                                       
                                    
                                          —
                                       
                                       
                                          finansinės priemonės rūšį pagal finansinei priemonei klasifikuoti taikomą sistemą ir susijusį kodą (ISO 10962 finansinių priemonių klasifikavimo (CFI) kodą).]
                                       
                                    
                        
            
                  Sandorių ar pavedimų, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, data ir laikas
               
               
                  [Nurodyti pavedimo (-ų) ar sandorio (-ių) datą (-as) ir laiką (-us), nurodant laiko juostą.]
               
            
                  Rinka, kurioje įvykdytas pavedimas ar sandoris
               
               
                  [Nurodyti:
                  
                              —
                           
                           
                              pavadinimą ir kodą, pagal kurį identifikuojama prekybos vieta, sistemingai sandorius savo viduje sudarantis tarpininkas ar organizuota prekybos platforma ne Sąjungoje, kur buvo pateiktas pavedimas ir įvykdytas sandoris, kaip apibrėžta Komisijos deleguotajame reglamente, priimtame pagal Reglamento (ES) Nr. 600/2014 26 straipsnį, arba,
                           
                        
                              —
                           
                           
                              jei pavedimas buvo pateiktas ar sandoris įvykdytas ne vienoje iš pirmiau nurodytų vietų, prašom nurodyti „ne prekybos vietoje“.]
                           
                        
            
                  Vieta (šalis)
               
               
                  [Visas šalies pavadinimas ir dviženklis ISO 3166–1 šalies kodas]
                  [Nurodyti:
                  
                              —
                           
                           
                              kur pateiktas pavedimas (jei žinoma);
                           
                        
                              —
                           
                           
                              kur pavedimas įvykdytas.]
                           
                        
            
                  Pavedimo ar sandorio aprašas
               
               
                  [Pateikti bent toliau nurodytas pavedimo (-ų) ar sandorio (-ių), apie kuriuos pranešama, ypatybes:
                  
                              —
                           
                           
                              sandorio registracijos numerį/pavedimo registracijos numerį (kai taikoma);
                           
                        
                              —
                           
                           
                              atsiskaitymo datą ir laiką;
                           
                        
                              —
                           
                           
                              pirkimo kainą/pardavimo kainą;
                           
                        
                              —
                           
                           
                              finansinių priemonių apimtį/kiekį;
                              [Jeigu yra keli pavedimai ar sandoriai, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, išsami informacija apie tokių pavedimų ar sandorių kainas ir apimtis gali būti pateikta kompetentingai institucijai STOR priede.]
                           
                        
                              —
                           
                           
                              informaciją apie pavedimo pateikimą, įskaitant bent:
                              
                                          —
                                       
                                       
                                          pavedimo rūšį (pvz., pirkti iki x EUR ribos);
                                       
                                    
                                          —
                                       
                                       
                                          būdą, kaip pavedimas pateiktas (pvz., elektroninė pavedimų knyga);
                                       
                                    
                                          —
                                       
                                       
                                          laiką, kada pavedimas pateiktas;
                                       
                                    
                                          —
                                       
                                       
                                          pavedimą faktiškai pateikusį asmenį;
                                       
                                    
                                          —
                                       
                                       
                                          pavedimą faktiškai gavusį asmenį;
                                       
                                    
                                          —
                                       
                                       
                                          priemones, kuriomis pavedimas perduotas;
                                       
                                    
                        
                              —
                           
                           
                              informaciją apie pavedimo atšaukimą ar pakeitimą (kai taikoma):
                              
                                          —
                                       
                                       
                                          pakeitimo ar atšaukimo laiką;
                                       
                                    
                                          —
                                       
                                       
                                          asmenį, kuris pakeitė ar atšaukė pavedimą;
                                       
                                    
                                          —
                                       
                                       
                                          pakeitimo pobūdį (pvz., kainos ar kiekio pakeitimas) ir pakeitimo mastą;
                                          [Jeigu yra keli pavedimai ar sandoriai, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, išsami informacija apie tokių pavedimų ar sandorių kainas ir apimtis gali būti pateikta kompetentingai institucijai STOR priede.]
                                       
                                    
                                          —
                                       
                                       
                                          pavedimo pakeitimo priemones (pvz., e. paštu, telefonu ir kt.]
                                       
                                    
                        
            3 SKYRIUS.   ĮTARIMO POBŪDŽIO APRAŠYMAS
               
            
                  Įtarimo pobūdis
               
               
                  [Nurodyti pažeidimo, padaryto pavedimu ar sandoriu, apie kurį pranešama, rūšį:
                  
                              —
                           
                           
                              manipuliavimas rinka;
                           
                        
                              —
                           
                           
                              prekyba vertybiniais popieriais naudojantis viešai neatskleista informacija;
                           
                        
                              —
                           
                           
                              bandymas manipuliuoti rinka;
                           
                        
                              —
                           
                           
                              bandymas prekiauti vertybiniais popieriais naudojantis viešai neatskleista informacija.]
                           
                        
            
                  Įtarimo priežastys
               
               
                  [Aprašyti veiklą (sandorius ir pavedimus, pavedimų pateikimo ar sandorių vykdymo būdą ir pavedimų ir sandorių ypatybes, kurios kelia įtarimų) ir kaip pranešimą teikiantis asmuo apie ją sužinojo, taip pat nurodyti įtarimo priežastis.
                  Kalbant apie rekomendacinius kriterijus, į aprašymą galima įtraukti (sąrašas nebaigtinis):
                  
                              —
                           
                           
                              jei tai finansinės priemonės, kuriomis leidžiama prekiauti/kuriomis prekiaujama prekybos vietoje, pavedimų knygoje nustatytų sąsajų/sandorių, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais, pobūdžio aprašymą;
                           
                        
                              —
                           
                           
                              jei tai ne biržos išvestinės finansinės priemonės, išsamią informaciją apie sandorius ar pavedimus dėl pagrindinio turto ir informaciją apie bet kokias galimas sąsajas tarp pagrindinio turto sandorių neatidėliotinų sandorių rinkoje ir ne biržos išvestinių finansinių priemonių sandorių, apie kuriuos pranešama.]
                           
                        
            4 SKYRIUS.   ASMENS, KURIO PAVEDIMAI AR SANDORIAI GALI BŪTI LAIKOMI PREKYBOS VERTYBINIAIS POPIERIAIS NAUDOJANTIS VIEŠAI NEATSKLEISTA INFORMACIJA, MANIPULIAVIMO RINKA ARBA BANDYMO PREKIAUTI VERTYBINIAIS POPIERIAIS NAUDOJANTIS VIEŠAI NEATSKLEISTA INFORMACIJA AR MANIPULIUOTI RINKA ATVEJAIS, (ĮTARIAMO ASMENS) TAPATYBĖ
               
            
                  Vardas ir pavardė/Pavadinimas
               
               
                  [Fizinių asmenų: vardas (-ai) ir pavardė (-ės)]
                  [Juridinių asmenų: visas pavadinimas, įskaitant teisinę formą, kaip numatyta šalies, pagal kurios teisę jis įsteigtas, registre, jei taikoma, ir juridinio asmens identifikatorius (LEI) pagal ISO 17442, kai taikoma]
               
            
                  Gimimo data
               
               
                  [Tik fizinių asmenų atveju]
                  [mmmm-mm-dd]
               
            
                  Nacionalinis identifikavimo numeris (kai taikoma)
               
               
                  [Kai taikoma atitinkamoje valstybėje narėje.]
                  [Skaičiai ir (arba) tekstas]
               
            
                  Adresas
               
               
                  [Visas adresas (pvz., gatvė, namo numeris, pašto kodas, miestas, valstija arba provincija) ir šalis]
               
            
                  Informacija apie darbą:
                  
                              —
                           
                           
                              Darbovietė
                           
                        
                              —
                           
                           
                              Pareigos
                           
                        
               
                  [Informacija apie įtariamo asmens darbą iš vidinių informacijos šaltinių, kurie yra prieinami pranešimą teikiančiam subjektui (pvz., sąskaitų dokumentų klientų atveju, personalo informacinės sistemos pranešimą teikiančio subjekto darbuotojo atveju]
               
            
                  Sąskaitos numeris (-iai)
               
               
                  [Pinigų ir vertybinių popierių sąskaitos (-ų), bet kokių bendrų sąskaitų arba bet kokių įgaliojimų dėl įtariamo subjekto ar asmens turimos sąskaitos numeriai]
               
            
                  Kliento identifikatorius, naudojamas pranešant apie sandorius pagal Reglamentą (ES) Nr. 600/2014 dėl finansinių priemonių rinkų (arba bet koks kitas identifikavimo kodas)
               
               
                  [Jeigu įtariamas asmuo yra pranešimą teikiančio subjekto klientas]
               
            
                  Ryšiai su atitinkamų finansinių priemonių emitentu (kai taikoma ir žinoma)
               
               
                  [Įmonės, sutartinių ar organizacinių susitarimų ar aplinkybių arba ryšių aprašymas]
               
            5 SKYRIUS.   PAPILDOMA INFORMACIJA
               
            
                  
                     Bendroji ir bet kokia kita informacija, kurią pranešimą teikiantis subjektas laiko svarbia pranešimui
                  
               
            
                  [Toliau pateiktas sąrašas nėra baigtinis.
                  
                              —
                           
                           
                              Įtariamo asmens statusas (pvz., mažmeninis klientas, įstaigos).
                           
                        
                              —
                           
                           
                              Įtariamo subjekto/asmens dalyvavimo pobūdis (savo sąskaita, kliento vardu, kita).
                           
                        
                              —
                           
                           
                              Įtariamo subjekto/asmens portfelio dydis.
                           
                        
                              —
                           
                           
                              Verslo santykių su klientu pradžios data, jei įtariamas subjektas/asmuo yra pranešimą teikiančio asmens/subjekto klientas.
                           
                        
                              —
                           
                           
                              Įtariamo subjekto prekybos operacijų sąrašo veiklos rūšis, jei žinoma.
                           
                        
                              —
                           
                           
                              Įtariamo subjekto/asmens prekybos modeliai. Toliau pateikiami orientacinio pobūdžio informacijos pavyzdžiai, kurie gali būti naudingi:
                              
                                          —
                                       
                                       
                                          įtariamo subjekto/asmens prekybos įpročiai, susiję su sverto naudojimu ir skolintų vertybinių popierių pardavimu ir jų naudojimo dažnumu;
                                       
                                    
                                          —
                                       
                                       
                                          pavedimo/sandorio, apie kurį pranešama, dydžio palyginimas su vidutiniu per pastaruosius 12 mėnesių įtariamo subjekto/asmens pateiktų pavedimų/vykdytų sandorių dydžiu;
                                       
                                    
                                          —
                                       
                                       
                                          įtariamo subjekto/asmens įpročiai, susiję su emitentais, kurių vertybiniais popieriais jis prekiavo, arba finansinių priemonių, kuriomis jis prekiavo pastaruosius 12 mėnesių, rūšimis, visų pirma tai, ar pavedimas/sandoris, apie kurį pranešama, yra susijęs su emitentu, kurio vertybiniais popieriais įtariamas subjektas/asmuo prekiavo praėjusiais metais.
                                       
                                    
                        
                              —
                           
                           
                              Kiti subjektai/asmenys, kaip žinoma, susiję su pavedimais ar sandoriais, kurie gali būti laikomi prekybos vertybiniais popieriais naudojantis viešai neatskleista informacija, manipuliavimo rinka arba bandymo prekiauti vertybiniais popieriais naudojantis viešai neatskleista informacija ar manipuliuoti rinka atvejais:
                              
                                          —
                                       
                                       
                                          pavadinimai arba vardai ir pavardės;
                                       
                                    
                                          —
                                       
                                       
                                          veikla (pvz., pavedimų vykdymas klientų vardu, sandorių vykdymas savo sąskaita, prekybos vietos valdymas, sistemingai sandorius savo viduje sudarantis tarpininkas ir t. t.)]
                                       
                                    
                        
            6 SKYRIUS.   PRIDEDAMI DOKUMENTAI
               
            
                  [Patvirtinamųjų priedų ir medžiagos, pateikiamų kartu su šiuo STOR, sąrašas.
                  Tokių dokumentų pavyzdžiai gali būti elektroniniai laiškai, pokalbių įrašai, pavedimų/sandorių įrašai, patvirtinimai, brokerių ataskaitos, įgaliojimo dokumentai ir pranešimai žiniasklaidoje, kai aktualu.
                  Kai išsami informacija apie šio šablono 2 skyriuje nurodytus pavedimus/sandorius pateikiama atskirame priede, nurodyti to priedo pavadinimą.]